Birgitte Appelong
Store norske leksikon,Kunst og estetikk,Arkitektur og landskap,Interiørarkitektur
Birgitte Appelong er en norsk interiørarkitekt og møbeldesigner. Hun er utdannet ved Statens håndverks- og kunstindustriskole (nåværende Kunsthøgskolen i Oslo) i 1992.
Appelong har vært ansatt i Snøhetta Arkitektur Landskap før hun startet interiørarkitektkontoret Appelong. Hun har spesialisert seg innen belysning i rom og var i tre år stipendiat i kunstnerisk utviklingsarbeid (PhD) innen dette feltet ved Kunsthøgskolen i Oslo, hvor hun disputerte i 2016 med prosjektet «Light in rooms – light scenarios to describe surfaces». Hennes praktiske forskningsarbeid var utforming av ny, dynamisk belysning i Kolonnesalen på Jarlsberg Hovedgård i Tønsberg i forbindelse med restaurering av salen. Hun har kompetanse som førsteamanuensis.Birgitte Appelong har undervist og vært sensor ved interiørarkitektutdanningen ved Kunsthøgskolen i Oslo. Hun er kreativ leder ved Designinstituttet, en ettårig, privat fagskole som gir grunnleggende undervisning innen ulike designfag.Hun mottok Norsk Forms pris for unge formgivere i 1999 og var styreleder NIL – Norske interiørarkitekters og møbeldesigneres landsforening fra 2003 til 2006. Les mer i Store norske leksikon interiørarkitekt interiørarkitektur i Norge